Urban Legend

***Urban Legend*** er en slasher-film fra 1998, regissert av Jamie Blanks. Manus ble skrevet av Silvio Horta, og hovedrollene spilles av Jared Leto, Alicia Witt, Rebecca Gayheart og Tara Reid.

Historien følger en rekke mord ved campus på et universitet i New England, som ser ut til å være modellert etter en urban legende. Filmen hadde premiere i USA den 25. september 1998. Filmen hadde to oppfølgere: *[[Urban Legends: Final Cut]]*, som ble sluppet i 2000, og *[[Urban Legends: Bloody Mary]]* fra 2005.

## Handlingsreferat
Studenten Michelle Mancini blir halshugget av en morder, i baksetet på hennes egen bil. I mellomtiden forteller studenten Parker til vennene Natalie og Brenda historien om en massakre som skal ha skjedd mange år tidligere i Stanley Hall, en forlatt sovesal ved det samme universitetet som de studerer ved. Men journalistikk-student Paul miskrediterer hele historien som en urban legende. Nyhetene om drapet på Michelle sprer seg raskt blant alle studentene dagen etter, men dekan Adams og politibetjent Reese på campus ser ut til å begrave historien. Damon, en annen student, blir angrepet av en overfallsmann som går med parkas med hette - som henger Damon fra et tre. Natalie blir vitne til dette og forsøker å hente hjelp, men både Damons kropp og bil har forsvunnet når hun kommer tilbake sammen med Reese.

Senere blir en annen student, Tosh, kvalt til døde av morderen samtidig som Natalie sover. Natalie oppdager Toshs kropp neste morgen, sammen med en melding skriblet i blod på veggen. Paul undersøker i mellomtiden urbane legender fra området, og oppdager at Stanley Hall-massakren faktisk skjedde i virkeligheten. Professor Wexler, en professor innenfor amerikansk folklore, var den eneste overlevende etter den første massakren. Dekan Adams blir deretter myrdet i et parkeringshus på campus, og Reese finner deretter Wexlers kontor i uorden og dekket av blod. I mellomtiden deltar studentene Natalie, Brenda og Sasha på en fest som sammenfaller med den første massakrens 25-årsjubileum. Under festen blir Parker myrdet av morderen på badet.

I mellomtiden forlater Sasha festen for å være med på et talkshow på campus-radiostasjonen. Under sendingen blir hun og hennes assistent angrepet av morderen, og skrikene hennes spilles direkte på radio. De fleste lytterne tror at dette bare er en spøk som refererer til massakren, men Natalie frykter at Sasha virkelig er i fare. Hun skynder seg til stasjonen, hvor hun blir vitne til at morderen dreper Sasha med en øks. Mens hun passerer Stanley Hall, hører Natalie at Brenda skriker fra innsiden. Inne i bygningen oppdager hun venninnens lik, sammen med en tilsynelatende død Brenda utstrakt på en seng. Brenda slår imidlertid Natalie bevisstløs få øyeblikk senere. Når Natalie kommer til, avslører Brenda seg som den virkelige morderen.

## Skuespillere
* Jared Leto som Paul Gardner
* Alicia Witt som Natalie Simon
* Rebecca Gayheart som Brenda Bates
* Tara Reid som Sasha Thomas
* Michael Rosenbaum som Parker Riley
* Loretta Devine som Reese Wilson
* Joshua Jackson som Damon Brooks
* John Neville som Dean Adams
* Robert Englund som Professor William Wexler
* Danielle Harris som Tosh Guaneri
* Natasha Gregson Wagner som Michelle Mancini
* Stephanie Anne Mills som Felicia
* Brad Dourif som Michael McDonnell
* Julian Richings som en vaktmester

## Eksterne lenker
*